২৪ শাওয়াল

**২৪ শাওয়াল** হলো হিজরি বর্ষপঞ্জির দশম মাস শাওয়ালের চতুর্বিংশ দিন। এ দিনটি বছরে ২৯০তম দিন হিসেবে গণনা করা হয়। তবে যদি শাবান মাস ৩০ দিনে সম্পূর্ণ হয়, তাহলে এটি ২৯১তম দিন হয়। যদি সফর, রবিউস সানি, জমাদিউস সানি ও শাবান মাস ৩০ দিনে পূর্ণ হয়, তাহলে এটি বছরের ২৯২ তম দিন হবে। এই দিনের পর বছর শেষ হতে ৬৪ বা ৬৫ দিন বাকি থাকে।

## ঘটনাবলি

* ৮৯৮ হিজরি —আন্দালুসের শেষ মুসলিম শাসক আবু আবদুল্লাহ দ্বাদশ মুহাম্মাদ কাস্তিল রাজ্যের রাজার সঙ্গে একটি চুক্তি স্বাক্ষর করেন। এই চুক্তি অনুযায়ী তিনি আন্দালুসে অবস্থিত তাঁর সমস্ত সম্পত্তি ও অধিকার বিক্রি করে দেন এবং পরে সেই অঞ্চল ত্যাগ করেন। এর মাধ্যমে আন্দালুসে মুসলিম শাসনের শেষ অধ্যায়ের সমাপ্তি ঘটে।
* ১২১৪ হিজরি — দ্বিতীয় কায়রো বিদ্রোহ শুরু হয়। এটি দখলদার ফরাসি বাহিনীর হাতে উসমানীয় সেনাবাহিনী পরাজিত হওয়ার পর সংঘটিত হয়। সেই সময় কায়রো শহরের নেতৃস্থানীয় ব্যক্তিরা জনগণকে ফরাসি বাহিনীর বিরুদ্ধে সংগ্রামের জন্য আহ্বান জানান। এরপর কিছু লোক ফরাসি শাসকদের সহযোগী হিসেবে বিবেচিত মিশরীয় ও শামীয় খ্রিস্টান সম্প্রদায়ের বাড়িঘরে হামলা চালায়। পরে আন্দোলনটি বিশৃঙ্খল জনতার আকার ধারণ করে এবং কোনো সুসংগঠিত নেতৃত্ব বা পরিকল্পনা ছাড়াই চলতে থাকে।
* ১২৩৯ হিজরি — মিশরীয় প্রাদেশিক বাহিনী এজিয়ান সাগরে অবস্থিত গ্রিক দ্বীপ প্সারা দখল করে। অভিযানটি গিক স্বাধীনতা যুদ্ধ চলাকালে উসমানীয় সুলতান দ্বিতীয় মাহমুদের অনুরোধে পরিচালিত হয়।
* ১৩০০ হিজরি— ইন্দোনেশিয়ায় ভয়াবহ বন্যা সংঘটিত হয়, যার ফলে প্রায় ছত্রিশ হাজার মানুষের মৃত্যু ঘটে।
* ১৩৫৭ হিজরি— কুয়েতের আইনসভা ভবনের এক প্রহরী ও এক ব্যবসায়ীর মধ্যে সংঘর্ষ ঘটে। এই ঘটনার জের ধরে কয়েক দিনের মধ্যে আইনসভাটি ভেঙে দেওয়া হয়।
* ১৩৭১ হিজরি— জাতিসংঘ সিদ্ধান্ত নেয় যে, ইরিত্রিয়াকে ইথিওপিয়ার সঙ্গে একটি শিথিল যৌথ রাষ্ট্রব্যবস্থার অধীনে সংযুক্ত করা হবে।
* ১৩৭৭ হিজরি — আলজেরিয়ায় ফরাসি সেনাবাহিনী প্যারিসের কেন্দ্রীয় সরকারের বিরুদ্ধে বিদ্রোহ শুরু করে। তখন সেখানে বসবাসকারী ঔপনিবেশিক ইউরোপীয়দের সমর্থনে একটি জননিরাপত্তা কমিটি গঠন করা হয়, যারা আলজেরিয়াকে সম্পূর্ণভাবে ফ্রান্সের সঙ্গে একীভূত করার দাবি জানায়। পরে শার্ল দ্য গল ক্ষমতায় আসার পর এই বিদ্রোহের অবসান ঘটে এবং চতুর্থ প্রজাতন্ত্রের পতনের মাধ্যমে পঞ্চম প্রজাতন্ত্র প্রতিষ্ঠিত হয়।
* ১৩৯৯ হিজরি— নিজের প্রসাদে প্রধানমন্ত্রী নুর মুহাম্মদ তারাকি গুলিবিদ্ধ হয়ে নিহত হওয়ার পর উপপ্রধানমন্ত্রী হাফিজুল্লাহ আমিন আফগানিস্তানের প্রধানমন্ত্রী হন। 
* ১৪০৮ হিজরি — আলজেরিয়ায় আরব বিশ্বের ষোড়শ শীর্ষ সম্মেলন অনুষ্ঠিত হয়। সম্মেলনে প্রথম ফিলিস্তিনি গণঅভ্যুত্থানকে সমর্থন করার আহ্বান জানানো হয়।
* ১৪০৯ হিজরি — মিশর ও যুক্তরাষ্ট্রের মধ্যে একটি চুক্তি স্বাক্ষরিত হয়, যার মাধ্যমে এফ-১৬ যুদ্ধবিমানের কিছু যন্ত্রাংশ মিশরে তৈরি করার সিদ্ধান্ত নেওয়া হয়।
* ১৪১৩ হিজরি— বসনিয়া ও হার্জেগোভিনার স্রেব্রেনিৎসা অঞ্চলকে জাতিসংঘ নিরাপদ অঞ্চল হিসেবে ঘোষণা করে
* ১৪১৮ হিজরি — ইসলামি সহযোগিতা সংস্থার মহাসচিব ইযুদ্দিন আল‑ইরাকি এবং ইউনেস্কোর মহাপরিচালক ফেদ্রিকো মেয়র একটি কাঠামোগত সহযোগিতা চুক্তিতে স্বাক্ষর করেন। এর উদ্দেশ্য ছিল জেরুসালেম শহরের সাংস্কৃতিক ঐতিহ্য সংরক্ষণ এবং ফিলিস্তিনি জনগণকে শিক্ষা, সংস্কৃতি, যোগাযোগ ও বিজ্ঞানের ক্ষেত্রে সহায়তা করা
* ১৪২৫ হিজরি — সৌদি আরবের জেদ্দা শহরে অবস্থিত মার্কিন যুক্তরাষ্ট্রের দূতাবাসে আক্রমণের ঘটনা ঘটে।
* ১৪২৬ হিজরি—ফিলিস্তিনি নেতা মাহমুদ আব্বাস রাফাহ সীমান্ত পারাপার কেন্দ্র উদ্বোধন করেন। এটি গাজা উপত্যকা ও মিশরের সীমান্তে অবস্থিত। এই প্রথমবার ফিলিস্তিনিরা নিজেদের একটি সীমান্ত পারাপার কেন্দ্রের তত্ত্বাবধানের দায়িত্ব পায়।
* ১৪২৭ হিজরি — আল জাজিরা সংবাদমাধ্যম ইংরেজি ভাষায় একটি আন্তর্জাতিক সংবাদচ্যানেল চালু করে, যার নাম আল জাজিরা ইংরেজি।
* ১৪৩৩ হিজরি—সোমালি সংসদ হাসান শেখ মাহমুদকে নতুন রাষ্ট্রপতি হিসেবে নির্বাচন করে। তিনি শরীফ শেখ আহমদের স্থলাভিষিক্ত হন।
* ১৪৩৫ হিজরি — ইসরায়েলি সেনাবাহিনী গাজায় তাদের সামরিক অভিযানের সময় ইজ্জুদ্দিন কাসসাম ব্রিগেডের তিন নেতা রায়েদ আল‑আত্তার, মুহাম্মদ আবু শামালা ও মুহাম্মদ বারহুমকে হত্যা করে।
* ১৪৩৬ হিজরি—ইরাকি প্রধানমন্ত্রী হায়দার আল‑আবাদি ব্যাপক সংস্কারমূলক সিদ্ধান্ত ঘোষণা করেন। এর মধ্যে রাষ্ট্রপতির সহকারী পদ ও প্রধানমন্ত্রীর সহকারী পদ বাতিলের সিদ্ধান্তও ছিল। এই পদক্ষেপটি সাম্প্রতিক জনবিক্ষোভের প্রতিক্রিয়ায় নেওয়া হয়।
* ১৪৪০ হিজরি — ইরাকি হিজবুল্লাহ বিগ্রেডের সমর্থনে কয়েক শত বিক্ষোভকারী বাগদাদে অবস্থিত বাহরাইনের দূতাবাসে ঢুকে পড়ে। পরে বাহরাইন তাদের রাষ্ট্রদূতকে ফিরিয়ে নেয় এবং ইরাকি সরকার এই হামলার নিন্দা জানিয়ে দায়ীদের বিচারের প্রতিশ্রুতি দেয়।

## জন্ম

* ১২৪৩ হিজরি — মার শারবেল, লেবানীয় সাধু ব্যক্তিত্ব।
* ১৩১১ হিজরি — জাকি তুলেইমাত, মিশরীয় অভিনেতা, পরিচালক ও লেখক।
* ১৩১৯ হিজরি — সালিমা মুরাদ, ইরাকি গায়িকা ও অভিনেত্রী।
* ১৩৩১ হিজরি — শার্ল হেলু, লেবাননের চতুর্থ রাষ্ট্রপতি।
* ১৩৪৭ হিজরি — আবলা ফাদিলা, মিশরীয় গণমাধ্যম কর্মী।
* ১৩৪৯ হিজরি — নাজাহ সালাম, লেবানীয় গায়িকা।
* ১৩৫২ হিজরি — শাদিয়া, মিশরীয় অভিনেত্রী।
* ১৩৫৬ হিজরি — রাজা ইয়াকুত সালেহ, মিশরীয় লেখিকা ও শিক্ষাবিদ।
* ১৩৫৯ হিজরি — শাবান হুসাইন, মিশরীয় অভিনেতা।
* ১৩৬২ হিজরি—সালাহ আস‑সাদানি, মিশরীয় অভিনেতা।
* ১৩৬৮ হিজরি — আহমদ জাকি, মিশরীয় অভিনেতা।
* ১৩৭৩ হিজরি—ফাওযিয়া আদ‑দুরাই, কুয়েতি শিক্ষাবিদ।
* ১৩৭৭ হিজরি — আবদুল্লাহ আস‑সাদহান, সৌদি আরবীয় অভিনেতা।
* ১৩৮২ হিজরি — মাজিদ আল‑মিসরি, মিশরীয় অভিনেতা।
* ১৩৮৮ হিজরি — আমাল রিজক, মিশরীয় অভিনেত্রী।
* ১৩৯২ হিজরি — সালমা সালিম, কুয়েতে কর্মরত ইরাকি অভিনেত্রী।
* ১৩৯৪ হিজরি — ইয়াদ নাসার, জর্দানি অভিনেতা।

## মৃত্যু

* ১৩৮৩ হিজরি — আবদুল ফাত্তাহ আল‑কাসরি, মিশরীয় অভিনেতা।
* ১৪০৮ — রুহুল্লাহ খোমেনি, ইরানের ইসলামী প্রজাতন্ত্রের সাবেক নেতা। 
* ১৪১৩ হিজরি — জামাল হামদান, মিশরীয় ভূগোলবিদ।
* ১৪১৩ হিজরি—তুরগুত ওজাল, তুরস্কের অষ্টম রাষ্ট্রপতি।
* ১৪২৩ হিজরি— ফাদিয়া, মিশরের রাজা প্রথম ফারুকের কন্যা।
* ১৪২৭ হিজরি — দাদ আল‑কিয়ালি, ফিলিস্তিনি কবি।
* ১৪৩৫ হিজরি —
** রায়েদ আল‑আত্তার, ফিলিস্তিনি রাজনৈতিক নেতা ও কাসসাম ব্রিগেডের সদস্য।
** মুহাম্মদ আবু শামালা, ফিলিস্তিনি রাজনৈতিক নেতা ও কাসসাম ব্রিগেডের সদস্য।
* ১৪৩৬ হিজরি — ওয়াহবা আজ‑জুহাইলি, বিশিষ্ট সিরীয় বিশিষ্ট ধর্মতত্ত্ববিদ ও ফকিহ।

## আরো দেখুন

* ১ শাওয়াল
* ৩০ শাওয়াল

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* ১

বিষয়শ্রেণী:শাওয়াল
বিষয়শ্রেণী:হিজরি তারিখ